wannaphong/clean_thaiwikipedia huggingface dataset:
# รายชื่อภาษาสไตล์ชีต
ภาษา  ญี่ปุ่นระดับ__ต้นโครงสร้างกรม__

 มีมาตรฐาน 
 Cascading Style Sheets (CSS)
 Document Style Semantics and Specification Language (DSSSL)
 Extensible Stylesheet Language (XSL)

 ยังไม่มีมาตรฐาน 
 JavaScript Style Sheets (JSSS)
 FOSI
# อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง
อุปกรณ์ตรวจวัดความเร็วเชิงรัศมีของดาวฤกษ์ความแม่นยำสูง (High Accuracy Radial velocity Planet Searcher : HARPS) คืออุปกรณ์ที่ใช้รวมกับกล้องโทรทรรศน์ที่มีความแม่นยำสูง ซึ่งมีการติดตั้งครั้งแรกเมื่อปี พ.ศ. 2545 ซึ่งได้ทำการถ่ายภาพครั้งแรกเมื่อ กุมภาพันธ์ พ.ศ. 2546 ในกล้องโทรทรรศน์ ESO 3.6 m ในหอดูดาวลาซียา ซึ่งจะชี้ให้เห็นว่าดาวฤกษ์ดวงนั้นๆ มีการส่ายหรือเคลื่อนที่รอบจุดศูนย์กลางมวลของระบบดาวหลายดวงอย่างไร จนถึงปัจจุบันนี้สามารถสำรวจดาวเคราะห์กว่า 1000 ดวงแล้ว

 รายการของการค้นพบ 
 HD 330075 b, 10 กุมภาพันธ์, พ.ศ. 2547. 
 Mu Arae d, 25 สิงหาคม, พ.ศ. 2547. 
 Gliese 876 d, 13 มิถุนายน, พ.ศ. 2548 
 HD 69830 b, 18 พฤษภาคม, พ.ศ. 2549. 
 HD 69830 c, 18 พฤษภาคม, พ.ศ. 2549. 
 HD 69830 d, 18 พฤษภาคม, พ.ศ. 2549. 
 Gliese 581 c, 23 เมษายน, พ.ศ. 2550. 
 Gliese 581 d, 23 เมษายน, พ.ศ. 2550.
# .hk
.hk เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับฮ่องกง เริ่มใช้ครั้งแรกเมื่อ พ.ศ. 2533

 โดเมน 
ชื่อโดเมน ".hk" สามารถจดทะเบียนได้ทั้งในระดับที่สองและสาม ชื่อโดเมนทั้งหมดสามารถมีอักขระตัวอักษรเลขและยัติภังค์ได้

 อังกฤษ จีน คุณสมบัติ   ทุกคน (ลงทะเบียนแบบเปิด)   นิติบุคคลเชิงพาณิชย์ (ได้รับอนุญาตจาก IRD) ในฮ่องกง   สมาคม (ได้รับการอนุมัติจาก HKPF) องค์กรไม่แสวงหากำไรและองค์กรการกุศล (ได้รับการอนุมัติจาก IRD) หรือหน่วยงานตามกฎหมาย (จัดตั้งขึ้นโดย LegCo) ในฮ่องกง   ผู้ให้บริการเครือข่ายที่ได้รับอนุญาตจากหน่วยงานการสื่อสาร   สถาบันการศึกษาที่จดทะเบียนกับสำนักงานการศึกษา   หน่วยงานรัฐบาลของฮ่องกง   ผู้ถือบัตรประจำตัวประชาชนฮ่องกง
# อำเภอหนองหิน
หนองหิน เป็นอำเภอหนึ่งของจังหวัดเลย เดิมเป็นส่วนหนึ่งของอำเภอภูกระดึง

 ที่ตั้งและอาณาเขต 
อำเภอหนองหินตั้งอยู่ทางทิศใต้ของจังหวัด ห่างจากตัวจังหวัดเลย 45 กิโลเมตร มีอาณาเขตติดต่อดังนี้
 ทิศเหนือ ติดต่อกับอำเภอวังสะพุง
 ทิศตะวันออก ติดต่อกับอำเภอผาขาว
 ทิศใต้ ติดต่อกับอำเภอภูกระดึง
 ทิศตะวันตก ติดต่อกับอำเภอภูหลวง

 ประวัติ 
หนองหินเดิมเป็นหมู่บ้านหนึ่งอยู่ในเขตการปกครองของตำบลปวนพุ อำเภอภูกระดึง ต่อมาได้แยกการปกครองจากตำบลปวนพุมาตั้งเป็น ตำบลหนองหิน เมื่อปี พ.ศ. 2522 

เมื่อเกิดการขยายตัวของพื้นที่ในเขตตำบลหนองหิน ซึ่งมีความเจริญทั้งทางด้านวัตถุ สภาพเศรษฐกิจ สังคม และชุมชนเมือง โดยเฉพาะชุมชนที่ตั้งบ้านหนองหิน (ปัจจุบันอยู่ในเขตเทศบาลตำบลหนองหิน) จังหวัดเลยจึงได้เสนอกระทรวงมหาดไทยขอยกฐานะเป็นกิ่งอำเภอ โดยรวมตำบลหนองหิน ตำบลปวนพุ และตำบลตาดข่า ตั้งเป็น กิ่งอำเภอหนองหิน ตามประกาศกระทรวงลงวันที่ 1 มิถุนายน พ.ศ. 2540 โดยมีผลบังคับตั้งแต่วันที่ 1 กรกฎาคม ปีเดียวกัน 

ต่อมาจึงได้มีพระราชกฤษฎีกายกฐานะขึ้นเป็น อำเภอหนองหิน ในวันที่ 24 สิงหาคม พ.ศ. 2550 โดยมีผลบังคับตั้งแต่วันที่ 8 กันยายน ปีเดียวกัน

 ภูมิประเทศ 
เป็นที่ราบสลับกับเนินเขา และบางบริเวณเป็นที่ราบสูง 

 ภูมิอากาศ 
สภาพพื้นที่ประกอบด้วยที่ราบสลับกับเนินเขา ทำให้อุณหภูมิเปลี่ยนแปลงง่าย 
 ฤดูร้อน ระหว่างเดือนกุมภาพันธ์-พฤษภาคม อากาศแห้งแล้ง ลมพัดแรง อุณหภูมิเฉลี่ย 32-35 องศาเซลเซียส
 ฤดูฝน ระหว่างเดือนมิถุนายน-กันยายน ฝนตกไม่ตามฤดูกาล ลักษณะเป็นฝนทิ้งช่วง อุณหภูมิเฉลี่ย 32-38 องศาเซลเซียส ปริมาณน้ำฝนโดยเฉลี่ย 134.25 มิลลิเมตร
 ฤดูหนาว ระหว่างเดือนตุลาคม-มกราคม อากาศหนาวจัด มีลมแรง อุณหภูมิเฉลี่ย 6-12 องศาเซลเซียส 

 การแบ่งเขตการปกครอง 
 การปกครองส่วนภูมิภาค 
อำเภอหนองหินแบ่งเขตการปกครองย่อยออกเป็น 3 ตำบล 34 หมู่บ้าน ได้แก่
1.หนองหิน    (Nong Hin)   14 หมู่บ้าน 2.ตาดข่า   (Tat Kha)    5 หมู่บ้าน 3.ปวนพุ   (Puan Phu)  15 หมู่บ้าน

 การปกครองส่วนท้องถิ่น 
ท้องที่อำเภอหนองหินประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลหนองหิน  ครอบคลุมพื้นที่บางส่วนของตำบลหนองหิน
 องค์การบริหารส่วนตำบลหนองหิน ครอบคลุมพื้นที่ตำบลหนองหิน (นอกเขตเทศบาลตำบลหนองหิน)
 องค์การบริหารส่วนตำบลตาดข่า  ครอบคลุมพื้นที่ตำบลตาดข่าทั้งตำบล
 องค์การบริหารส่วนตำบลปวนพุ ครอบคลุมพื้นที่ตำบลปานพุทั้งตำบล

 สภาพทางเศรษฐกิจ 
 เกษตรกรรม 
ประชากรประมาณร้อยละ 60 ประกอบอาชีพเกษตรกรรม พื้นที่เพื่อการเกษตรทั้งหมด 70,875 ไร่ แยกเป็น
 พื้นที่ทำนา 29,827 ไร่
 พื้นที่ทำไร่ 28,948 ไร่
 พื้นที่ปลูกไม้ผล ไม้ยืนต้น 12,100 ไร่
พืชเศรษฐกิจที่สำคัญ ได้แก่ ข้าว ข้าวโพดสำหรับเลี้ยงสัตว์ อ้อย มันสำปะหลัง มะขามหวาน และมะม่วง

 การปศุสัตว์ 
อาชีพการเลี้ยงสัตว์นับว่าเป็นอาชีพที่สำคัญอย่างหนึ่งและมีแนวโน้มจะขยายตัวเพิ่มมากขึ้น ซึ่งอำเภอหนองหินได้ให้การสนับสนุนช่วยเหลือตลอดมา ไม่ว่าจะเป็นการแจกพันธุ์สัตว์ต่าง ๆ การตรวจรักษา การป้องกันโรค การเลี้ยงสัตว์ส่วนใหญ่ไว้เพื่อการบริโภคและการใช้งานภายในครอบครัว
# เฟืองแบบบราวน์
เฟืองแบบบราวน์ คือ การทดลองทางความคิด เกี่ยวกับเครื่องจักรนิรันดร์ ที่เห็นได้ชัดซึ่งตั้งโดย ริชาร์ด ไฟยน์แมน ในการบรรยาย ฟิสิกส์ ณ สถาบันเทคโนโลยีแคลิฟอร์เนีย ในวันที่ 11 พฤษภาคม ค.ศ. 1962 เพื่อเป็นการอธิบาย กฎทางเทอร์โมไดนามิกส์

อุปกรณ์ในการทดลองทางความคิดประกอบด้วยเกียร์ซึ่งมี เฟืองหมุนทางเดียว โดยที่มันสั่นภายใต้ การเคลื่อนที่แบบบราวน์ (เป็นที่มาของชื่อดังกล่าว) ใน heat bath แนวคิดคือว่าการเคลื่อนที่ในทิศหนึ่งจะสามารถเป็นไปได้ตามเฟือง แต่การเคลื่อนที่ในทิศตรงกันข้ามจะถูกกันไว้ เกียร์จึงหมุนด้วยแรงเล็ก ๆ ไปเรื่อย ๆ ในทิศหนึ่งโดยปราศจาก heat gradient ใด ๆ นี่เป็นการหักล้าง กฎข้อที่สองของเทอร์โมไดนามิกส์ ซึ่งเริ่มไว้ว่า "มันเป็นไปไม่ได้สำหรับเครื่องมือใดที่จะทำงานในวัฏจักรหนึ่งโดยรับความร้อนจากระบบ reservoir เดียวและเกิดงานลัพธ์ขึ้น"

ถึงแม้ว่าในตอนแรก เฟืองแบบบราวน์ดูจะสกัดเอางานที่ใช้ได้จากการเคลื่อนที่แบบบราวน์ ไฟนย์แมนแสดงผ่านรายละเอียดข้อโต้แย้งจำนวนหนึ่งว่า การทำงานของมันจะทำลายตัวเอง และในความเป็นจริงจะไม่สามารถสร้างงานใด ๆ ได้ วิธีการง่าย ๆ ที่ทำให้เห็นภาพว่าเครื่องกลดังกล่าวนั้นใช้ไม่ได้ คือ การระลึกว่าเฟืองหมุนทางเดียวก็เป็นไปตามการเคลื่อนที่แบบบราวน์เช่นกัน อันที่จริงแล้วเฟืองจะมีขนาดเทียบได้กับเกียร์และทำตัวตามการเคลื่อนที่ของของขนาดเดียวกัน ดังนั้นเมื่อใดที่เครื่องกลเฟืองไปข้างหน้า มันก็จะไถลไปด้วยเนื่องจากการเคลื่อนที่แบบบราวน์ของเฟือง อย่างไรก็ตาม แนวคิดนี้นำไปสู่การพัฒนามอเตอร์แบบบราวน์ซึ่งสามารถสร้างงานที่เป็นประโยชน์ได้ แต่ไม่ขัดแย้งกับกฎทางเทอร์โมไดนามิกส์
# กรัมแมน กัลฟ์สตรีม II
กรัมแมน กัลฟ์สตรีม II  กัลฟ์สตรีม II เป็นเครื่องบินโดยสารขนาดเล็กใช้กันแพร่หลาย ทั้งในเชิงพาณิชย์การทหารและเครื่องบินลาดตระเวน กัลฟ์สตรีม II ได้รับการพัฒนามาจากกัลฟ์สตรีม I และได้เริ่มบินเป็นครั้งแรกในวันที่ 2 ตุลาคม ค.ศ. 1966 โดยบริษัทกรัมแมนได้เริ่มสร้างในวันที่ 17 พฤษภาคม ค.ศ. 1965 หน่วยยามชายฝั่งของสหรัฐฯ ได้สั่งชื้อไปใช้งานโดยกำหนดสัญลักษณ์เป็น วีซี-11 เอ

 รายละเอียด กรัมแมน กัลฟ์สตรีม II 
 ผู้สร้าง บริษัท กรัมแมน อเมริกัน เอวิเอชั่น (สหรัฐอเมริกา)
 ประเภท เจ๊ตธุรกิจ-ขนส่ง เจ้าหน้าที่ 3 นาย อัตราผู้โดยสารสูงสุด 10-19 ที่นั่ง
 เครื่องยนต์ เทอร์โบแฟน รอลส์-รอยซ์ สเปย์ 511-8 (อาร์บี.163-25) ให้แรงขับ 5,171 กิโลกรัม 2 เครื่อง
 กางปีก 20.98 เมตร
 ยาว 24.36 เมตร
 สูง 7.47 เมตร
 พื้นที่ปีก 73.72 ตารางเมตร
 น้ำหนักเปล่า 15,966 กิโลกรัม
 น้ำหนักบรรทุกสูงสุด 1,723 กิโลกรัม
 น้ำหนักเชื้อเพลิงมากที่สุด 10,570 กิโลกรัม
 น้ำหนักวิ่งขึ้นสูงสุด 28,122 กิโลกรัม
 อัตราเร็วเดินทางขั้นสูง 946 กิโลเมตร/ชั่วโมง
 อัตราเร็วเดินทาง 829 กิโลเมตร/ชั่วโมง
 อัตราไต่ขั้นต้น 22.1 เมตร/วินาที
 เพดานบินใช้งาน 13,100 เมตร
 เพดานบินเมื่อใช้เครื่องยนต์เดียว 7,620 เมตร
 ระยะทางวิ่งขึ้น 1,240 เมตร
 ระยะทางร่อนลง 939 เมตร
 พิสัยบินเมื่อมีภารกรรมบรรทุกสูงสุด 4,500 เมตร
 พิสัยบินเมื่อบรรทุกเชื้อเพลิงสูงสุด 6,254 เมตร
# แฮนลีย์ เพจ วิคเตอร์
แฮนด์ลี่ย์ เพจ วิคเตอร์  (Handley Page Victor)  วิคเตอร์เป็นเครื่องบินเจ๊ตทิ้งระเบิดแบบแรกของอังกฤษ กำหนดการสร้างตามแบบแผนของกองทัพอากาศอังกฤษหลังสงครามโลกครั้งที่สองที่ต้องการเครื่องบินเจ๊ตทิ้งระเบิดที่มีอัตราความเร็วสูง เพดานบินสูง มีขีดความสามารถในการบรรทุกระเบิดได้สูง โดยใช้ระยะทางวิ่งขึ้นร่อนลงตามเท่าที่กองทัพอากาศอังกฤษมีใช้อยู่ เครื่องต้นแบบวิคเตอร์บินเป็นครั้งแรกในวันที่ 13 พฤษภาคม ค.ศ.  1950 และได้ใช้เวลาบินทดสอบและพัฒนาอีก 7 ปี และวิคเตอร์ฝูงแรกก็ได้เข้าประจำการในกองบินทิ้งระเบิดในกองทัพอากาศอังกฤษในวันที่ 1 มิถุนายน ค.ศ.  1957

 รายละเอียด วิคเตอร์ 
ผู้สร้าง บริษัท แฮนด์ลี่ย์ เพจ (อังกฤษ)
ประเภท เครื่องบินเจ๊ตทิ้งระเบิดขนาดกลาง เจ้าหน้าที่ 5 นาย
เครื่องยนต์ เทอร์โบเจ๊ต รอลส์-รอยซ์ คอนเวย์ ซีโอ 11 ให้แรงขับสถิตเครื่องละ 7,832 กิโลกรัม 4 เครื่อง
กางปีก 36.6 เมตร
ยาว 35 เมตร
สูง 9.18 เมตร
พื้นที่ปีก 241.3 ตารางเมตร
น้ำหนักวิ่งขึ้น ประมาณ 72,640-81,720 กิโลกรัม
อัตราเร็วขั้นสูง 0.98 มัค ที่ระยะสูง 12,112 เมตร
อัตราเร็วเดินทาง 0.92 มัค ที่ระยะสูง 16,654 เมตร
เพดานบิน 16,654 เมตร
พิสัยบินปกติ 5,635 กิโลเมตร
อาวุธ อาวุธปล่อยอากาศสู่พื้น บลูสตีล 1 นัด ที่ใต้ลำตัว
ลูกระเบิดนิวเคลียร์
# อีโมชั่นส์ (อัลบั้ม)
อีโมชั่นส์  คืออัลบั้มที่สอง ของศิลปินหญิงชาวอเมริกัน มารายห์ แครี ออกวางขายในสหรัฐอเมริกาเมื่อวันที่ 17 กันยายน พ.ศ. 2534 โดยโคลัมเบียเรคอร์ด

เพลงในอัลบั้มนี้เขียนโดย มารายห์ แครี, วอลเตอร์ อฟานาเซียฟ, คลิวิลส์ แอนด์ โคล และ คาโรล์ คิง เป็นเพลงป็อปที่ประกอบด้วยเพลงบัลลาด และ เต้นรำ เป็นหลัก

ซิงเกิลแรกของอัลบั้มนี้คือเพลง "อีโมชั่นส์" เป็นเพลงอันดับ 1 เพลงที่ 5 ของมารายห์ซึ่งทำให้มารายห์เป็นศิลปินคนแรกและคนเดียวที่มีเพลง 5 เพลงแรกติดชาร์ทอันดับ 1 ทั้งหมด

อัลบั้มนี้ได้รับการเสนอชื่อเข้าชิงรางวัลแกรมมี่ 2 สาขาคือ  Producer of the Year และ Best Female Pop Vocal Performance ส่วนด้านยอดขาย ขายได้ 5 ล้านชุดในอเมริกา และ 12 ล้านชุดทั่วโลก

 รายชื่อเพลง 
 "Emotions" (Carey, David Cole, Robert Clivillés) – 4:08 
 "And You Don't Remember" (Carey, Walter Afanasieff) – 4:26 
 "Can't Let Go" (Carey, Afanasieff) – 4:27 
 "Make It Happen" (Carey, Cole, Clivillés) – 5:07 
 "If It's Over" (Carey, Carole King) – 4:38 
 "You're So Cold" (Carey, Cole) – 5:05 
 "So Blessed" (Carey, Afanasieff) – 4:13 
 "To Be Around You" (Carey, Cole) – 4:37 
 "Till the End of Time" (Carey, Afanasieff) – 5:35 
 "The Wind" (Carey, Russell Freeman) – 4:41 

 ชาร์ต 
ประเทศอันดับ  สูงสุดอเมริกา4ญี่ปุ่น3อังกฤษ4แคนาดา5นิวซีแลนด์6เนเธอร์แลนด์7ออสเตรเลีย8สวีเดน13สวิตเซอร์แลนด์15อิตาลี16ฝรั่งเศส38ออสเตรีย39เยอรมนี46

อัลบั้มเพลงของมารายห์ แครี
อัลบั้มเพลงในปี พ.ศ. 2534
หมวดหมู่:อัลบั้มเพลงของค่ายโคลัมเบียเรเคิดส์
# สาวบ้านแต้
สาวบ้านแต้ เป็นเพลงประกอบภาพยนตร์เรื่อง สาวบ้านแต้ ฉายในปี พ.ศ. 2511 นำแสดงโดย สมบัติ เมทะนี, สุทิศา พัฒนุช ขับร้องโดย เลิศ ประสมทรัพย์ - ศรีสุดา รัชตะวรรณ แต่งโดย ธรรมนูญ แสงรังษี ในปี พ.ศ. 2502 โดยเป็นเพลงที่มีท่วงทำนองสนุกสนานแบบรำวงภาคอีสาน  ต่อมาได้ถูกทำใหม่และขับร้องใหม่อีกหลายครั้ง ทั้งจากศิลปินกลุ่มของ อาร์. เอส. โปรโมชั่น  และดนุพล แก้วกาญจน์ ในช่วงต้นทศวรรษที่ 80 หรือแม้แต่ถูกรีมิกซ์มาใส่ในบางช่วงของเพลงฮิปฮอปสมัยใหม่ เป็นต้น 

เพลงนี้เคยถูกแต่งเป็นเพลงใหม่ล้อเลียนโดย ขุนแผน ภุมรักษ์  และ ถนอม นวลอนันต์ ชื่อเพลง หนุ่มบ้านตู้
# สนธิสัญญารานตะโบ
สนธิสัญญารานตะโบ  หรือชื่ออย่างเป็นทางการคือ สนธิสัญญาสันติภาพระหว่างบริษัทอินเดียตะวันออกอันทรงเกียรติแลพระเจ้ากรุงอังวะ  เป็นสนธิสัญญาสันติภาพที่หยุดสงครามอังกฤษ–พม่าครั้งที่หนึ่ง ลงนามในวันที่ 24กุมภาพันธ์ พ.ศ. 2369 ณ เมืองรานตะโบ ซึ่งกินระยะเวลาเกือบสองปีนับตั้งแต่วันประกาศสงครามอย่างเป็นทางการในวันที่ 5มีนาคม พ.ศ. 2367 ฝ่ายพม่าต้องยอมรับเงื่อนไขของอังกฤษโดยไม่มีการหารือกัน

ตามสนธิสัญญา พม่ายินยอมที่จะทำตามเงื่อนไขนี้:
 ยกรัฐอัสสัม, รัฐมณีปุระ, รัฐยะไข่ และชายฝั่งตะนาวศรีทางตอนใต้ของแม่น้ำสาละวินแก่อังกฤษ
 หยุดการแทรกแซงในCachar ของอัสสัมและอำเภอเนิน Jaintia
 จ่ายค่าปฏิกรรมสงคราม 1 ล้านปอนด์สเตอร์ลิงแบบผ่อนชำระ 4 ครั้ง
 อนุญาตให้แลกเปลี่ยนตัวแทนทางการทูตระหว่างอังวะกับโกลกาตา
 ลงนามในสนธิสัญญาทางการค้าในเวลาอันสมควร

สนธิสัญญานี้ทำให้สงครามที่ยาวนานและแพงที่สุดในประวัติศาสตร์บริติชราชสิ้นสุดลง โดยมีทหารชาวยุโรปและอินเดียเสียชีวิต 15,000 นาย พร้อมกับชาวพม่าอีกไม่ทราบจำนวน (แต่น่าจะสูงกว่า) การทัพนี้ทำให้อังกฤษ ใช้ค่าใช้จ่ายไป 5 ล้านปอนด์สเตอร์ลิง (ราว 18,500 ล้านดอลลาร์สหรัฐในปี พ.ศ. 2549) ถึง 13 ล้านปอนด์สเตอร์ลิง ค่าใช้จ่ายนี้นำไปสู่วิกฤตเศรษฐกิจอย่างรุนแรงในบริติชราชใน พ.ศ. 2376

สำหรับฝ่ายพม่า สนธิสัญญานี้คือจุดเริ่มต้นของการเสียเอกราช ทำให้จักรวรรดิพม่าที่สามที่เคยเป็นภัยต่อบริติชราช พังทลายจนไม่เป็นภัยต่อแนวตะวันออกของบริติชราชอีกต่อไป พม่าจะพ่ายแพ้อีกครั้งในอีกหลายปีข้างหน้าโดยต้องชดใช้ค่าสินไหมทดแทนจำนวนมหาศาลถึงหนึ่งล้านปอนด์ (5 ล้านดอลลาร์สหรัฐในขณะนั้น) ซึ่งเป็นจำนวนเงินที่มากแม้แต่ในยุโรป ในเวลานั้นอังกฤษทำสงครามอีกสองครั้งกับพม่าที่อ่อนแอลง และยึดครองทั้งประเทศภายในปี พ.ศ. 2428
# พระสุวรรณมุนี (ฉุย สุโข)
พระสุวรรณมุนีราชทินนนามตามสัญญาบัตรพระราชทานสมณศักดิ์คือ พระสุวรรณมุนี นรสีห์ธรรมทายาท สังฆปาโมกข์ หรือ หลวงพ่อฉุย เป็นเกจิอาจารย์ อดีตเจ้าคณะจังหวัดเพชรบุรี

 ข้อมูลประวัติ 
พระสุวรรณมุนี มีนามเดิมว่า ฉุย เกิดวันที่ 20 พฤศจิกายน พ.ศ. 2401 เป็นบุตรของนายนง นางนก อุปสมบทปี พ.ศ. 2421 ขณะอายุ 20 ปี 

หลวงพ่อฉุยอาพาธโรคกระเพาะอาหารพิการ มรณภาพเมื่อวันที่ 28 ธันวาคม พ.ศ. 2466 สิริอายุ  พรรษา 45

 วัตถุมงคลที่ได้รับความนิยม 
เหรียญรุ่นแรก สร้างปี 2465 สร้างแจกในโอกาสทำบุญฉลองมณฑปที่ประดิษฐานพระพุทธชินราช ซึ่งเหรียญรุ่นนี้ถือเป็นเหรียญยอดนิยมของวงการ สำหรับเหรียญรุ่นปี พ.ศ. 2467 เป็นเหรียญตาย สร้างพร้อมกับรูปหล่อขนาดเท่าองค์จริง เพื่อประดิษฐานในมณฑป ปลุกเสกโดยหลวงพ่อมงคล และ หลวงพ่อแฉ่ง สำหรับเหรียญรุ่นแรกนี้มีด้วยกัน 2 พิมพ์ คือ พิมพ์โมมีไส้ และพิมพ์โมไม่มีไส้

 พุทธคุณที่เล่าสืบทอดกันมา 
พุทธคุณในเหรียญรุ่นนี้เด่นทาง เมตตามหานิยม แคล้วคลาด อยู่ยงคงกระพัน และอยู่ในชุดเบญจภาคี ของพระเครื่องไทยตลอดมา เหรียญของหลวงพ่อฉุยจัดว่าเป็นเหรียญที่หาย่าก

 ก่อตั้งโรงเรียน 
หลวงพ่อฉุยได้ก่อร่างสร้างฐานรากที่แข็งแกร่งทางการศึกษาให้ลูกหลานชาวเพชรบุรีได้มีที่สถานศึกษาเล่าเรียนที่มีคุณภาพดีประวัติโรงเรียนพรหมานุสรณ์จังหวัดเพชรบุรี Link  สืบค้น 10 กุมภาพันธ์ พ.ศ. 2549 และสร้างบุคคลกรที่ดี คุณประโยชน์แก่ชาติบ้านเมืองสืบไป โดยหลวงพ่อฉุยได้ย้ายโรงเรียนของหลวงพ่อริด จาก วัดพลับพลาชัยที่เปิดการเรียนการสอนมาตั้งแต่ พ.ศ. 2437 ด้วยเหตุว่าวัดพลับพลายชัยคับแคบ มาเรียน ณ วัดคงคารามวรวิหาร เมื่อปี พ.ศ. 2444 โดยตั้งชื่อโรงเรียนว่า "โรงเรียนบำรุงไทย " ภายหลังโรงเรียนบำรุงไทยได้เปลียนเป็นชื่ออื่นเรื่อยมาและและกิจการด้านการเรียนการสอนได้เจริญรุดหน้าเป็นลำดับ  สถานที่ของโรงเรียนในวัดคงคารามวรวิหารคับแคบเกินกว่าจะขยายฐานการศึกษาให้ใหญ่โตได้ จึงได้ย้ายโรงเรียนจากวัดคงคารามวรวิหารมาตั้ง ณ บริเวณวัดร้างเชิงเขาวัง (พระนครคีรี) ด้านทิศใต้ โดยตั้งในพื้นที่ของวัดป่าแก้ว วัดโคกมะกูด วัดช้างน้อย พื้นที่บางส่วนของวัดพระพุทธไสยาสน์ (วัดพระนอน) วัดช้างใหญ่ (วัดช้าง) และวัดถ้ำแก้ว ได้เปลียนชื่อเป็น "โรงเรียนพรหมานุสรณ์จังหวัดเพชรบุรี" ตั้งแต่บัดนั้นเป็นต้นมา
# พระครูวัชรโพธิคุณ (หริ่ง มโหสโถ)
thumbnail
พระครูวัชรโพธิคุณ (หริ่ง มโหสโถ) เป็นพระเถระในจังหวัดเพชรบุรี หลวงพ่อหลิ่งเป็นพระภิกษุชาวไทยเชื้อสายจีนที่มีชื่อเสียงด้านการแพทย์แผนไทยเป็นอย่างมาก  

 ประวัติ 
นามเดิม: หริ่ง จำปาเทศ (แซ่ลิ้ม)
โยมบิดา-โยมมารดา: นายต่วน - นางผิน จำปาเทศ
ชาตุภูมิ: ชาวตำบลนาพันสาม อำเภอเมืองเพชรบุรี จังหวัดเพชรบุรี
เกิด: วันเสาร์ แรม 10 ค่ำ เดือน 11 ปีมะโรง (1 ตุลาคม พ.ศ. 2459)
มรณภาพ: วันเสาร์ที่ 5 ตุลาคม พ.ศ. 2540 รวมอายุได้ 82 ปี 61 พรรษา หนังสือพิมพ์ไทยรัฐ. ฉบับวันที่ 6 ตุลาคม  พ.ศ. 2540. หน้า 1,19. 

 การศึกษา 

การศึกษาฝ่ายฆราวาส สำเร็จการศึกษาประถมศึกษาปีที่ 4 จากโรงเรียนวัดนาพรม เมื่อ พุทธศักราช 2473
การศึกษาทางบรรพชิต ขณะเยาววัยได้บรรพชาเป็นสามเณรต่อมาโยมมารดาได้ให้ท่านลาสึกขลาบท เมื่ออายุครบ 20 ปีได้ อุปสมบท ณ พัทธสีมาวัดลาดโพธิ์ อำเภอเมืองเพชรบุรี จังหวัดเพชรบุรี เมื่อวันที่ 1 มิถุนายน พ.ศ. 2479 โดยพระครูปัญญากรวิโรจน์ (รุ่ง) วัดโพธิ์พระใน เป็นพระอุปัชฌาย์ พระครูเลี่ยม วัดพระรูป เป็นพระกรรมาวาจาจารย์ พระครูชุ่ม วัดจันทราวาส และพระครูรวม วัดลาดโพธิ์ เป็นพระอนุสาวนาจารย์
แพทย์แผนไทย ศึกษาตำรับตำราจากหลวงพ่อรวม วัดลาดโพธิ์ เพชรบุรี หลังจากเรียนจนหมดสิ้นวิชาจากหลวงพ่อรวมแล้ว หลวงพ่อหริ่งก็ได้เสาะแสวงหายาสมุนไพร ตำรับ ตำราดี ที่มีชื่อเพื่อนำมารักษาให้แก่ชาวบ้านที่ไปมาท่านจนมีชื่อเสียงแต่ครั้งยังเป็นสามเณรอยู่วัดลาดโพธิ์ ครั้นเป็นภิกษุจึงได้ฉายาว่า "มโหสโถ" หนังสือพิมพ์เพชรภูมิ ฉบับวันที่ 16 มกราคม พ.ศ. 2543 หน้าพิเศษ 2  แปลว่า "หมอใหญ่" หลังจากหลวงพ่อรวม เจ้าอาวาสวัดลาดโพธิ์ ได้มรณภาพ ท่านก็ได้เป็นเจ้าอาวาสต่อจากหลวงพ่อรวม

 การบริหาร 
เจ้าอาวาสวัดลาดโพธิ์ ตำบลสำมะโรง อำเภอเมืองเพชรบุรี จังหวัดเพชรบุรี
เจ้าคณะตำบลหาดเจ้าสำราญ
ประธาน อปต.สำมะโรง อำเภอเมืองเพชรบุรี จังหวัดเพชรบุรี

 พุทธคุณ 
พระครูวัชรโพธิคุณ (หริ่ง มโหสโถ) มีเวทยมนต์ทางด้านการรักษาผู้ป่วย สาระสังเขป

พระครูวัชรโพธิคุณ (หริ่ง มโหสโถ) ชาติภูมิของหลวงพ่อ 
  http://72.14.235.132/search?q=cache:cZ2jGH231ZoJ:gold.rajabhat.edu/rLocal/Data/%25BA%25D8%25A4%25A4%25C5/%25BE%25C3%25D0%25A4%25C3%25D9%25C7%25D1%25AA%25C3%25E2%25BE%25B8%25D4%25A4%25D8%25B3.doc+%E0%B8%9E%E0%B8%A3%E0%B8%B0%E0%B8%84%E0%B8%A3%E0%B8%B9%E0%B8%A7%E0%B8%B1%E0%B8%8A%E0%B8%A3%E0%B9%82%E0%B8%9E%E0%B8%98%E0%B8%B4%E0%B8%84%E0%B8%B8%E0%B8%93&cd=3&hl=th&ct=clnk&gl=th วิชาอาคมในการต่อกระดูกที่แก่กล้าหาใครเสมอเหมือน เกจิพระยุคเก่าสายเพชรบุรี http://www.pantown.com/board.php?id=27967&area=3&name=board5&topic=6&action=view สืบค้นเมื่อ  30 เมษายน พ.ศ. 2552 ให้การสงเคราะห์แก่ชาวบ้านในจังหวัดเพชรบุรี และจังหวัดใกล้เคียง โดยมิได้เรียกร้องเงินทอง สิงของตอบแทนแต่อย่างใด โดยให้การรักษาทางด้านโรคกระดูก ผิวหนัง ฯลฯ โดยส่วนใหญ่ผู้ที่เข้าการรักษาจะเป็นผู้ป่วยที่ประสบอุบัติเหตุจากตกต้นตาล อุบัติเหตุทางรถยนต์ หรือผลกระทบจากโรคอื่น เป็นต้น ในแต่ละวันจะมีผู้คนจากในแต่ละสารทิศ ที่ประสบเคราะห์กรรมมาให้หลวงพ่อรักษา ท่านก็รับรักษาหาใช่เกี่ยงงอนไม่ และเป็นที่ประจักแก่สายตาผู้คนที่มารักษาอยู่เป็นเนืองนิต โดยในแต่ละวันจะมีผู้ป่วยมาหาหลวงพ่อหริ่งจนแน่นกุฏิทุกวัน  พระครูญาณวิสุทธิ (บรรณาธิการ). ที่ระลึกงานพระราชทานเพลิงศพพระครูวัชรโพธิคุณ(หริ่ง มโหสโถ), บริษัทเพชรภูมิการพิมพ์. จังหวัดเพชรบุรี. 2542 ISBN : 974-85792-9-8
# ไทไขหัว
ชาวไทไขหัว เป็นชาวไทกลุ่มหนึ่งที่มีภูมิลำเนาอยู่ในทุ่งใหญ่ ที่มีชื่อว่า "ทุ่งไขหัว" ในแถบมณฑลยูนนาน จึงเป็นที่มาของชื่อ ชาวไทไขหัว ทุ่งนี้เป็นที่ราบสูงกว้างใหญ่ มีลำน้ำเล็กๆไหลผ่าน ชาวไทไขหัวนี้ นำเอาภาษาจีนเข้ามาใช้ปะปนกับภาษาไทอันมาก และตัวหนังสือ ก็ใช้อักษรจีน
# เฟอานอร์
เฟอานอร์ (Fëanor) เป็นตัวละครสำคัญที่มีบทบาทอย่างยิ่งในจินตนิยายเรื่อง ซิลมาริลลิออน ซึ่งประพันธ์โดย เจ. อาร์. อาร์. โทลคีน เขาเป็นผู้สร้างอัญมณี ซิลมาริล อันเป็นแก่นของตำนานเรื่องนั้น ได้รับยกย่องว่าเป็นผู้ยิ่งใหญ่ที่สุดในหมู่ชาวเอลดาร์ และเป็นผู้ที่มีทักษะฝีมือช่างเป็นเลิศที่สุดในพิภพ

 ประวัติ 

เฟอานอร์เป็นโอรสองค์ใหญ่ของฟินเว กษัตริย์แห่งโนลดอร์ กับชายาองค์แรกคือมีริเอล เขาถือกำเนิดในนครทิริออน นครหลวงของพวกเอลฟ์บนแผ่นดินอามัน มารดาของเฟอานอร์สิ้นพระชนม์เมื่อให้กำเนิดพระองค์ ชื่อ 'เฟอานอร์ (Fëanor) ' เป็นชื่อมารดาตั้ง มีความหมายว่า "จิตวิญญาณแห่งอัคคี" ส่วนชื่อบิดาตั้งคือ คูรูฟินเว (Curufinwë) มีความหมายว่า 'บุตรแห่งฟินเวผู้เปี่ยมฝีมือ' หลังจากพระนางมีริเอลสิ้นพระชนม์ กษัตริย์ฟินเวอภิเษกชายาใหม่คืออินดิส เฟอานอร์จึงมีน้องชายต่างมารดาอีกสองคนคือ ฟิงโกลฟิน และ ฟินาร์ฟิน

เมื่อเฟอานอร์เจริญวัยได้แต่งงานกับแนร์ดาเนล บุตรสาวของมัคทันนายช่างใหญ่ มีโอรสเจ็ดองค์คือ มายดรอส มากลอร์ เคเลกอร์ม คารันเธียร์ คูรูฟิน อัมร็อด และอัมรัส

เฟอานอร์ได้สร้างความก้าวหน้าทางวิทยาการหลายประการให้แก่โลกอาร์ดา ตัวอย่างสิ่งประดิษฐ์ทรงคุณค่าของเขาได้แก่ อักขระเทงกวาร์ พาลันเทียร์ เฟอานอร์ยังได้คิดค้นวิธีการทำเหมือง การสกัดแร่ และการเจียระไนอัญมณี งานสร้างอัญมณีที่สำคัญของเขาคือการสร้างซิลมาริล อันเป็นผลงานที่ยิ่งใหญ่ที่สุดของเขา ภายในซิลมาริลบรรจุแสงแห่งทวิพฤกษาไว้ด้วย

ต่อมาเมื่อเมลคอร์ พ้นจากการจองจำ และแก้แค้นเหล่าวาลาร์โดยการทำลายทวิพฤกษา เขาสังหารฟินเว ขโมยซิลมาริลแล้วหนีไปยังมิดเดิ้ลเอิร์ธ ทำให้เฟอานอร์โกรธแค้นถึงกับสาบานจะไล่ล่าล้างแค้นเมลคอร์ไปจนสิ้นโลก และตั้งสมญาให้เมลคอร์ใหม่ว่า มอร์กอธ คำสาบานของเฟอานอร์และโอรสทั้งเจ็ดมีชื่อเรียกว่า คำสาบานของเฟอานอร์ ซึ่งเป็นคำสาบานอันร้ายกาจที่นำมาซึ่งความพินาศของชาวโนลดอร์ทั้งปวง ตลอดจนผู้คนที่เข้ามาเกี่ยวข้องกับซิลมาริล เฟอานอร์นำบุตรชายทั้งเจ็ดและชาวโนลดอร์จำนวนมากติดตามมอร์กอธมายังมิดเดิ้ลเอิร์ธ ระหว่างทางเขาทำสงครามกับเอลฟ์ชาวเทเลริที่นครอัลควาลอนเด เนื่องจากชาวเทเลริไม่ต้องการให้เฟอานอร์นำเรือของพวกตนไปใช้ไล่ล่ามอร์กอธ สงครามครั้งนั้นมีชื่อเรียกว่า สงครามประหัตประหารญาติ

ทัพชาวโนลดอร์ได้เดินทางมาจนถึงมิดเดิ้ลเอิร์ธ และได้ทำสงครามขับเคี่ยวกับมอร์กอธหลายครั้งดังปรากฏอยู่ใน ซิลมาริลลิออน เฟอานอร์สิ้นพระชนม์หลังจากชาวโนลดอร์ได้รับชัยชนะใน การสัประยุทธ์ใต้หมู่ดาว เนื่องจากพระองค์ไล่ติดตามทัพของมอร์กอธไปเพียงลำพังจนตกอยู่ในวงล้อม และถูกแส้ของกอธม็อก เจ้าแห่งบัลร็อก จนได้รับบาดเจ็บสาหัส เฟอานอร์สิ้นพระชนม์ที่เชิงเขาเอเร็ดเวธริน โดยอัคคีภายในกายเผาไหม้ร่างของพระองค์กลายเป็นจุณ

 ซิลมาริล
# เหม่ย์เช่าเหนียน จี เลี่ยน
เหม่ย์เช่าเหนียน จี เลี่ยน (พินอิน: Měishàonián zhi Liàn ; จีนกวางตุ้ง: Meisiunin zi lyun;) ภาพยนตร์ฮ่องกงในแนวภาพยนตร์อิสระ เป็นเรื่องราวความรักของเกย์ นำแสดงโดย แดเนียล วู, สตีเฟน ฝง, ซูฉี ความยาว 101 นาที เขียนบทและกำกับโดย หยวนฟาน ออกฉายในปี พ.ศ. 2541 (ค.ศ. 1998)

 เนื้อเรื่องย่อ 
เจ็ท (สตีเฟ่น ฝง) เป็นดาวในหมู่ชายขายบริการในฮ่องกง บางครั้งเจ็ทต้องทำงานนี้ไปโดยไม่เต็มใจ วันหนึ่งเขาได้พบกับ แซม (แดเนี่ยล วู) ตำรวจสายตรวจคนหนึ่ง เจ็ทหลงรักแซมทันที และพยายามทำทุกอย่างเพื่อให้ได้ใกล้ชิดแซม แต่เมื่อได้ใกล้ชิดแซมแล้ว เจ็ทก็รู้ว่าแซมเองก็มีเบื้องหลังที่ไม่ค่อยสะอาดนัก

 เบื้องหลัง 
เหม่ย์เช่าเหนียน จี เลี่ยนได้รับแรงบันดาลใจมาจากข่าวคราวเมื่อปี พ.ศ. 2541 ที่มีการทลายจับสตูดิโอแห่งหนึ่งที่ใช้เป็นที่ถ่ายภาพลามก โดยชายหนุ่มที่ยอมถ่ายนั้นหลายคนเป็นบุคคลที่มีหน้าที่การงานดี และหลายคนก็เป็นตำรวจ ผู้กำกับ หยวนฟาน จึงได้แรงดลใจจากเหตุการณ์นี้ โดยคำว่า Bishonen (美少年) นั้นเป็นภาษาญี่ปุ่น มีความหมายตรงตัวว่า เด็กหนุ่มผู้งดงาม โดยนัยหมายถึงผู้ชายสวย ใช้เป็นคำเรียกหนังสือการ์ตูนญี่ปุ่นแนวรักร่วมเพศของชาย ซึ่งเมื่อได้ทำเป็นภาพยนตร์แล้ว ผู้กำกับไม่พยายามจะสื่อในแง่ของจิตวิทยาซึ่งเป็นเรื่องเข้าใจยาก แต่จะเน้นไปในเรื่องของความรักซึ่งเป็นความสวยงามของมนุษย์ทุกคน
# ริกกี มาร์ติน
เอนรีเก "ริกกี" มาร์ติน โมราเลส  เกิดเมื่อวันที่ 24 ธันวาคม ค.ศ. 1971 เป็นนักร้องชาวปวยร์โตรีโก เกิดที่เมืองซานฮวน ปวยร์โตรีโก และเข้าวงการบันเทิงในฐานะสมาชิกวงบอยแบนด์ในบ้านเกิดตั้งแต่อายุ 12 ขวบ หลังจากออกอัลบั้มเดี่ยวในเวลาไม่นานต่อจากนั้น ริกกี ก็กลายเป็นขวัญใจวัยรุ่นในประเทศแถบละตินอเมริกาเวลาอันรวดเร็ว และก้าวเข้าสู่วงการดนตรีระดับสากลกับอัลบั้ม "A Medio Vivir" (อา เมดิโอ บีบีร์) ในปี 1995 ริกกี ได้รับรางวัลทางดนตรีมากมาย

ริกกี มาร์ติน คว้ารางวัลสำคัญๆทางดนตรีอย่าง รางวัลแกรมมี่, รางวัลละตินแกรมมี่,บิลบอร์ด มิวสิก อวอร์ส ไปจนถึง เวิร์ลด์ มิวสิก อวอร์ดส  และล่าสุดยังได้รับการยกย่องให้เป็น”บุคคลแห่งปี” จากการประกาศรางวัลละตินแกรมมี่ 2006 ที่ผ่านมาอีกด้วย  มีเพลงฮิตอย่าง “The Cup Of Life” (เป็นเพลงประกอบฟุตบอลโลก 1998 และทำให้ชื่อเสียงของริกกี มาร์ติน เป็นที่รู้จักโดยทั่วไป), “Maria”, “Livin’ La Vida Loca” และ “She Bangs”  มียอดขายผลงานกว่า 50 ล้านก๊อปปี้ทั่วโลกCNN.com – Ricky Martin Leading The Latin (music) revolution

นอกจากนี้ริกกี มาร์ติน ยังอุทิศเวลาให้กับการทำงานสังคมสงเคราะห์ด้วยการก่อตั้ง Ricky Martin Foundation และบังทำหน้าที่เป็นทูตสัถวไมตรีของสหประชาชาติอีกด้วย

ในปี 2010 ริกกี มาร์ตินออกมาประกาศว่าตนเป็นเกย์ในเว็บบล็อกส่วนตัว หลังจากถูกตั้งข้อสังเกตมานานจากการร่วมกิจกรรมกับชาวเกย์ตั้งแต่ปี 2000  โดยมีสิ่งที่ภูมิใจ คือการเป็นพ่อของลูกฝาแฝดชาย 2 คน ที่เกิดจากการอุ้มท้องจากน้ำเชื้อของตัวเอง โดยไม่เปิดเผยหญิงผู้รับตั้งครรภ์ให้

 ผลงานเพลง 
 Ricky Martin (1991)
 Me Amarás (1993)
 A Medio Vivir (1995)
 Vuelve (1997)
 The Cup Of Life (1998)
 Ricky Martin (1999) 
 Sound Loaded (2000)
 La Historia (2001)
 Almas del Silencio (2003)
 Life (2005)
 MTV Unplugged (2006)
 Música + Alma + Sexo (2011)
 A Quien Quiera Escuchar (2015)